Հավելված

ՀՀ կառավարության 2019թ.

 \_\_\_\_\_\_\_ -ի N \_\_\_\_\_\_\_ Ն որոշման

**ԾՐԱԳԻՐ**

 **ՀԱՅԿԱԿԱՆ ՎԻՐՏՈՒԱԼ ԿԱՄՈՒՐՋ**

**ՆԵՐԱԾՈՒԹՅՈՒՆ**

ՀՀ Կառավարությունը նպատակադրվել է Հայաստանը դարձնել բարձր տեխնոլոգիական, արդյունաբերական երկիր, իսկ մայրաքաղ աք Երևանը հավակնում է համալրել տեխնո քաղաքների շարքը։ Տարածաշրջանում մրցունակ ու տեխնոլոգիապես առաջատար երկիր դառնալու համար Բարձր տեխնոլոգիական արդյունաբերության նախարարությունը մշակել է «Հայկական Վիրտուալ Կամուրջ» ծրագիրը, որը օգտագործելով հայկական գիտական միտքը և հնարավորությունները, տեխնոլոգիական և սփյուռքի ներուժը` այն կուղղի համաշխարհային տեխնոհսկաների հետ գործակցության աշխարհագրության և հնարավորությունների ընդլայնմանը, արտաքին նոր շուկաների հետ ուղիղ կապ հաստատմանը, ինչպես նաև տեխնոլոգիական էկոհամակարգի ամբողջական շղթայի ապահովմանը։

2019թ․ Սեպտեմբերի 23-ին «Գիտության և նորարարության համաշխարհային կենտրոն` Սիլիկոնյան Հովիտ» ՀՀ Վարչապետ Նիկոլ Փաշինյանի գլխավորած պատվիրակության պաշտոնական այցի ընթացքում բարձր տեխնոլոգիական ոլորտի շուրջ մեկ տասնյակից ավելի գործարարների, ներդրողների, գիտական հաստատությունների ղեկավարների և հայկական համայնքի հետ հանդիպման ժամանակ առաջին անգամ պաշտոնապես հայտարարվեց «Հայկական Վիրտուալ Կամուրջ» գաղափարի իրականացման մասին։ Որոշում կայացվեց 2020 թվականին պետական աջակցությամբ 45 հայ ձեռներցերին բացառիկ հնարավորություն տալ «Հայկական Վիրտուալ Կամուրջ» ծրագրով այցելել Սիլիկոնյան հովիտ` մասնակցելու ոլորտի լավագույն համալսարնների կողմից առաջակվող ձեռներեցության և բիզնես դասընթացներին, ունենալ վերապատրաստման հնարավորություն և մուտք դեպի գլոբալ աքսերելացոն ծրագրերին, հանդիպումներ ունենալ հնարավոր ներդրողների և վենչուրային կապիտալիստների, տեխնոաշխարհի ճանաչված ներկայացուցիչների հետ: Վերապատրաստման դասընթացների ոլորտները ընդգրկում են արհեստական բանականություն, տվյալագիտություն, կիբեռանվտանգություն, քվանտային համակարգեր, նանոտեխնոլոգիաներ, ռոբոտաշինություն, իրերի ինտերնետ, կապի ժամանակակից տեխնոլոգիաներ, ավիատիեզերական տեխնոլոգիաներ և այլն:

Հանդիպման ավարտին ՀՀ Բարձր տեխնոլոգիական արդյունաբերության նախարար Հակոբ Արշակյանի և Հայկական Բարեգործական Ընդհանուր Միության Սիլիկոնյան հովտի մասնաճյուղի ղեկավար դոկտոր Երվանդ Զորյանի կողմից կնքվեց համագործակցության հուշագիր ՝ «Հայկական Վիրտուալ Կամուրջ» ծրագրի համատեղ իրականացման մասին։

«Հայկական Վիրտուալ Կամուրջ» ծրագրի գործակցության աշխարհագրությունը և հնարավորությունները ընդլայնվեցին ՀՀ Վարչապետ Նիկոլ Փաշինյանի «Առաջին Վնեչուր կապիտալիս», «Դրեյփեր վենչուր նեթորկի» և «Դրեյփեր համալսարանի» հիմնադիրներ Բիլ և Թիմ Դրեյփերների հետ հանդիպման ընթացքում, ՀՀ բարձր տենոլոգիական արդյունաբերության նախարար Հակոբ Արշակյանի և «Դրեյփերի համալսարանի» խորհրդի նախագահ Թիմ Դրեյփերի միջև համագործակցության հուշագրի ստորագրմամբ, որի համաձայն 2020 թվականին առաջին անգամ ՀՀ պետական բյուջեի ֆինանսավորմամբ 15 հաջողակ ձեռներեցներ իրենց մասնագիտական վերապատրաստումը կստանան Սիլիկոնյան Հովտի թոփ ձեռնարկատիրական համալսարանում՝ Դրեյփեր համալսարանում, ինչը բացառիկ հնարավորությունն է ձեռներեցների համար` 7 շաբաթվա ընթացքում ստանալու պրակտիկ մասնագիտական գիտելիքներ, շփվելու ոլորտի հաջողակ ձեռներեցների և համաշխարհային ընկերությունների հիմնադիրների, վենչուրային ընկերությունների ղեկավարների և ներդրողների հետ, մասնակցելու տարբեր տեսակի միջոցառումների և մասը կազմելու Դրեյփեր էկոհամակարգին։ Այն «Հայկական Վիրտուալ Կամուրջ» ծրագրի կարևորագույն բաղադրիչներից է։

Ծրագիրը լուծում է շատ կարևոր խնդիր, այն է Հայաստանը դարձնել տարածաշրջանային տեխնոլոգիական կենտոն և Հաբ, ապահովել հայկական տեխնոարդյունաբերության ներկայցուցիչների, էկոհամակարգ ստեղծողների շատ մեծ ներկայացվածությունը սիլիկոնյան հովտում, ստեղծել միջավայր՝ արագ կապեր ստեղծելու և շուկաներ մտնելու, մասնագիտական նոր գիտելիքներ ձեռք բերելու համար, քանի որ ողջ աշխարհում, ինչպես նաև սիլիկոնյան հովտում առկա է հայկական շատ մեծ տեխնոլոգիական համայնք, ինչը պետք է արդյունավետ և նպատակային օգտագործել։ Այդ նպատակով մշակվել է «Հայկական Վիրտուալ Կամուրջ» ծրագիրը, որին մասնակցելով այս տարի ստեղծված ինստիուցիոնալ կառույցները, կօգտվեն հայկական սփյուռքի այդ հզոր կապերից։

**Ծրագրի նկարագրությունը, բաղադրիչները**

Ժամանակակից տեխնոլոգիաների զարգացման ընթացքին համընթաց շարժվելու նպատակով անհրաժեշտ է ստեղծել կենսունակ ցանցային համակարգ, որի միջոցով հայկական ընկերությունները ճկուն ձևով հնարավորություն կունենան կապ հաստատել տեխնոհսկա ընկերությունների ներկայացուցիչների հետ, նեկայացնել իրենց արտադրանքը, բանակցություններ վարել տարբեր ներդրողների հետ։ Այս ամենը «Հայկական Վիրտուալ Կամուրջ» ծրագրի կարևորագույն նպատակներից է։ Ծրագրի իրականացման արդյունքում Հայաստանը կդառնա տեխնոլոգիական կենտրոն և դառնալով «Հաբ»՝ կօգտագործի իր բոլոր առավելությունները և հնարավորությունները։

Ծրագիրը բաղկացած է 4 խոշոր բաղադրիչներից, որոնցից յուրաքանչյուն իր առջև դնում է կոնկրետ նպատակներ և խնդիրներ:

**Բաղադրիչ առաջին***–Հայաստան-Սիլիկոնյան Հովիտ- Հայկական տեխնոլոգիական կենտրոնի ստեղծում Կալիֆոռնիա նահանգի Սան Հոզե քաղաքում, տարեկան 45 ձեռներցեների վերապատրստման դասընթացների, ներդրողների և վենչուային կապիտալիստներին արտադրանքի ներկայացման հնարավորությունների տրամադրում:*

**Բաղադրիչ երկրորդ** - *Հայաստան-տարածաշրջանային տեխնոլոգիական հաբ- Արևելյան Եվրոպայի և ԱՊՀ երկրների տեխնոլոգիական ընկերությունների Հայաստանյան մասնաճյուղի հիմնում, այդ ընկերությունների համար միջազգային աքսելերացիոն ծրագրերի իրականացում, Ներուժ սփյուռքի ստարտափ ծրագրի միջոցով սփյուռքի 20 սփյուռքահայ ձեռներեցներին Հայաստան ներգրավում, մարզերում 3000 շահառուների մասնագիտական վերապատրաստման դասընթացների կազմակերպում:*

**Բաղադրիչ Երրորդ**- *Հայաստան- Ծոցի երկրներ համագործակցություն – Արաբական Միացյալ էմիրություններում Հայկական անկյունի ստեղծում, 2 ամիս տևողությամբ աքսելերացիոն ծրագրերի մասնակցություն, հայկական ընկերությունների ներկայացում Արաբական Էմիրությունների կառավարության և ներդրումային ֆոնդերին, Dubai Future հիմնադրամի կողմից կազմակերպվող բոլոր միջոցառումների մասնակցություն, Area 2071 ծրագրի շրջանակներում հայկական տարածքի ձեռքբերում: Քաթարի պետության կողմից ստեղծված 3 հիմնական ինկուբատորներում թրեյնինգների և վերապատրաստման դասընթացների իրականացում, ներդումային ծրագրերին և արտադրանքի ներկայացումը վենչուրային ընկերությունների և ֆոնդերին հայկական տեխնոլոգիական ընկերությունների մասնակցության ապահովում: Ծրագրերին նախատեսվում է տարեկան 20 ձեռներեցների մասնակցություն:* ***Այս բաղադրիչը ՀՀ պետական բյուջեից ֆինանսավորում չի պահանջում:***

**Բաղադրիչ Չորրորդ-** *Ներուժ սփյուռքի ստարտափ ծրագիր, որի նպատակն է սփյուռքահայ ձեռներեցների շրջանակում Հայաստանը դիրքավորել որպես իրատեսական ձեռնարկատիրական միջավայր, որտեղ, կարելի է իրականացնել ձեռնարկատիրական գործունեություն և հիմնել ստարտափ գաղափարը: Հնգօրյա միջոցառման ընթացքում կազմակերպվում են տարբեր տեսակի ծրագրային ներկայացումներ, թրեյնինգներ, միմյանց հետ ընդհանուր ծրագիր սկսելու միջավայր, և վերջում ընտրվելով լավագույն գաղափարները և արդեն կայացած ստարտափները տրվում է դրամական պարգև, իր գործունեությունը Հայաստան տեղափոխելու և Հայաստանում բնակվելու նպատակով:*

**Ծրագրի բաղադրիչ առաջին–Հայաստան-Սիլիկոնյան Հովիտ**

Ծրագրի առաջին բաղադրիչը` Հայաստան – Սիլիկոնյան Հովիտ տեխնոլոգիական ընկերությունների միջև կամրջի ստեղծումն է: Ծրագրով նախատեսում է Կալիֆոռնիա նախանգի Սան Հոզե քաղաքում (Սիլիկոնյան հովիտ) տարածքի ձեռքբերում ու հայկական կենտրոնի սեղծում։ Կենտրոնը ապահոված է լինելու համապատասխան աշխատանքային պայմաններով, տեխնիկապես գերհագեցված հնարավորություններով և կեցության համար անհրաժեշտ բոլոր պայմաններով։ Այն նախատեսված է լինելու տեխնոլոգիական ոլորտում գործունեություն ծավալող տեղական ընկերությունների համար, ովքեր հանդիսանալով ծրագրի շահառու հնարավորություն կստանան 3 շաբաթ տևողությամբ մասնակցել բոլոր նախատեսված միջոցառումներին։

Տարածքը ընտրվել է ՀՀ բարձր տեխնոլոգիական արդյունաբերության նախարար Հակոբ Արշակյանի 2019թ․ սեպտեմբերին ԱՄՆ այցի ընթացքում: Երկհարկանի, 3 ննջասենյակով տարածքն ամբողջությամբ կծառայի «Հայկական վիրտուալ կամուրջ» ծրագրի շահառումների նպատակներին: Տարածքն ունի բիզնես քննարկումներ անցկացնելու հնարավորություններ և հանգստի հատված:

Կենտրոնը կդառնա կապող, աշխատանքային օղակ ներկայացուցչությունների և բարձր տեխնոլոգիական ոլորտի համաշխարհային հսկաների միջև։ Այդ կապը հնարավորություն կտա ընկերություններին իրենց արտադրանքը ու գաղափարը ներկայացնել համաշխարհային մակարդակով։

Կենտրոնում կազմակերպվելու են տարատեսակ հանդիպում-քննարկումներ, միջոցառումներ, բիզնես հանդիպումներ։

Առաջին բաղադրիչի կարևորագույն կետը Դրեյփերի համալսարանի հետ համագործակցությունն է: Դրեյփերի համալսարանը հիմնադրել են Դրեյփեր վենչուր կապիտալիստների ընտանիքը, և այն իր տեսակով էականորեն տարբերվում է ստանդարտ ուսումնական հաստատություններից: Համալսարանի կարգախոսն է «մենք սովորեցում ենք ինչպես տապալել աշխատանքը»: Դասընթացը տևում է 7 շաբաթ, դասվանդում են բացառապես հաջողակ ձեռներեցներ, համաշխարհային տեխնոլոգիական և ֆինասական ընկերությունների հիմնադիրներ, գործադիր տնօրեններ և վենչուրային կապիտալիստներ:

2020 թվականից սկսած «Հայկական Վիրտուալ Կամուրջ» ծրագրի շրջանակներում 15 հաջողակ ձեռներեցներ հնարավորություն ունեն ստանալով պետական ամբողջական կրթաթոշակ մասնակցելու 7 շաբաթ տևողությամբ դասընթացներին: 2020թ. ձեռներեցների ընտրությունը կատարվելու է 3 անգամ, յուրաքանչյուր անգամ 5 ձեռներեց ընտրելով: Դասընթացի ավարտին մասնակիցները հնարավորություն ունեն իրենց ստարթափ գաղափարը և արտադրանքը ներկայացնել վենչուր կապիտալիստներին, ներդրողներին, որը բացառիկ հնարավորություն է ընկերությունների համար:

Ծրագրով հնարավորություն է ստեղծվել նաև այն ձեռներցների համար, ովքեր չեն հանդիսանում համալսարանի ուսանող: Մի քանի ոլորտի համաշխարհային ճանաչում ունեցող համալսարանների հետ ձեռք է բերվել պայմանավորվածություն «հայկական անկյուն» ունենալու համար: Այն ծրագրի շահառուներին հնարավորություն կտա անսահման օգտվել բազմահազարանոց էլեկտրոնային գրադարանից, մասնակցելու գիտական և բիզնես քննարկումների, շփվելու ոլորտի լավագույն մասնագետների հետ, ներկայացնելու արտադրանքը և ձեռք բերել նոր գործընկերներ։

Նշված համատեքստում առկա է նախնական 2 հստակ պայմանավորվածություն՝ Դրեյփերի և Սան Հոզեյի համալսարանների հետ։ Սական դեռ բանակցությունները շարունակվում են այլ համալսարանների հետ՝ ցանկը ընդլայնելու ուղղությամբ։

Աքսելերացիոն և ինկուբատոր ծրագրերը «Հայկական Վիրտուալ Կամուրջ» ծրագրի կարևորագույն բաղադրիչն են հանդիսանում: Ծրագրի արժեշղթայի կարևոր մասն է կազմում 3-12 շաբաթյա աքսելերացիոն դասընթացները Սիլիկոնյան հովտի լավագույն կենտրոններում և ինկուբատորներում, որը Վիրտուալ Կամուրջի շահառուների օրակարգի կարևորագույն մասն է կազմում։ Դասընթացները հատուկ մշակվում են ընտրության փուլը անցած ընկերությունների համար՝ ըստ ոլորտի և թիրախային խմբի։ Այն իր մեջ ներառում է դասընթացներ, խորհրդատվություն և գաղափարներ ներկայացնելու կարողությունների զարգացման հմտություններ։

Ձեռներեցները և փորձագետները կներկայացնեն բիզնես մոդուլի առաջխաղացման, գլոբալ շուկայում ներկայանալու ռազմավարության մշակման, ներդրողների և հաճախորդների հետ աշխատելու հմտությունների ձեռքբերման, ինչպես նաև հետագա քայլերի պլանավորման նրբությունները։

 Ծրագրի առաջին բաղադրիչը կֆինանսավորվի ՀՀ պետական բյուջեից 2020 թվականից սկսած:

**Ծրագրի բաղադրիչ երկրորդ- Հայաստան՝ տարածաշրջանային տեխնոլոգիական հաբ**

Ծրագրի այս բաղադրիչի հիմնական նպատակը` տաղանդի ներհոսքի ապահովումն է, որը բխում է նաև ՀՀ կառավարության որդեգրած քաղաքականությունից, նպատակ ունենալով Հայաստանը դարձնել բարձր տեխնոլոգիական արդյունաբերական երկիր:

Նշված դրույթն իրագործելու համար Հայաստանը պետք է դառնա «հաբ»`տաղանդի, գաղափարների ազատ մուտքի և ելքի հնարավորություններով երկրների հետ` տեխնոլոգիական ոլորտում համագործակցելով և օգտվելով էկոհամակարգի բոլոր հնարավորություններից և ռեսուրսներից: Որպես հիմնական կարևորագույն գործոն` Սփյուռքի ներուժի օգտագործումն է:

«Հայկական հաբ»-ի ստեղծումով 2020 թվականին հնարավորություն կընձեռնվի Արևելյան Եվրոպայի և ԱՊՀ տարածքի երկրների ընկերություններին տեղափոխվել և ընկերությունը գրանցել Հայաստանում, բացել նոր աշխատատեղեր, ձևավորել մասնագիտական փորձի փոխանակման մի նոր հարթակ հայ և օտարերկյա ընկերությունների մասնագետների միջև:

«Հայկական հաբ»-ը ապահոված է լինելու համապատասխան աշխատանքային պայմաններով, տեխնիկապես գերհագեցված հնարավորություններով և համալրված միջազգային աքսելերացիոն դասընթացներով: Հայաստան տեղափոխված ընկերությունները մեկ տարի ապրելով, աշխատելով և օգտվելով էկոհամակարգի առավելություններից՝ օրինակ հարկային արտոնությունից, Ազգային Վենչուրային ֆոնդից, տարատեսակ ինկուբացիոն և մասնագիտական վերապատրաստման ծրագրերից, մեխանիկորեն դառնում են ծրագրի առաջին բաղադրիչի շահառու, և հնարավորություն են ստանում անցնելու մրցութային փուլեր` օգտվելով հայկական սփյուռքի ներուժից, դուրս գալ գլոբալ շուկաներ, մուտք ունենալ համաշխարհային աքսելերատորներին, հանդիպել խոշոր ներդրողների և վենչուր կապիտալիստների:

ԱՊՀ և Արևելյան երկրների ստարտափներին ներգրավելու և Հայկական էկոհամակարգը առավել գրավիչ դարձնելու նպատակով 2020 թվականին միջազգային հատուկ աքսելերացիոն ծրագրերն են ներդրվելու համակարգի մեջ, որը հնարավորություն կտա Հայաստանում տեսնել միջազգային մենթորների, քոուչերի ու ոլորտի փայլուն ներկայացուցիչների:

Այս բաղադրիչի իրականացման կարևորագույն մասն է կազմում Ներուժ սփյուռքի ստարտափ ծրագիրը:

Ծրագրի նպատակն է հայկական տնտեսական ներուժի ներգրավման միջոցով նպաստել ՀՀ-ում տնտեսական զարգացմանը, աջակցել ՀՀ-ում ներդրումների իրականացմանը, ինչը կբերի նոր աշխատատեղերի ստեղծմանը, սփյուռքի հայազգի ձեռներեցների համար հնարավորություն ստեղծել Հայաստանում խթանելու սթարթափերի համակարգի կայացմանը, ինչպես նաև Հայաստանի տնտեսության տարբեր ճյուղերում ներդնել նորարարական տեխնոլոգիաներ, նպաստել փոքր և միջին բիզնեսի զարգացմանը: Միևնույն ժամանակ ծրագրի իրականացումը կնպաստի Հայաստան հայրենադարձության խթանմանը:

«Ներուժ» ծրագրի խնդիրն է բոլոր սփյուռքահայ ձեռներեցներին Հայաստանը որպես բիզնես միջավայր ներկայացնելը։ Սփյուռքահայ ձեռներեցները Հայաստանը պետք է դիտարկեն որպես իրատեսական ձեռնարկատիրական միջավայր, որտեղ կարելի է իրականացնել ձեռնարկատիրական գործունեություն:

Բացի այդ, նպատակ է դրվել շուրջ 20 սփյուռքահայ գործարար կազմակերպությունների ներկայացնել Հայաստանի Հանրապետությունում ներդրումային միջավայրը, սթարթափ հիմնելու հնարավորությունները: Ծրագրի շրջանակներում ձեռներեցների հետ 5 օրվա ընթացքում բիզնես մենթորների և մարզիչների կողմից անցկացվելու են բազմաֆորմատ դասընթացներ և սեմինարներ, որը կիրականացնեն ոլորտի լավագույն մասնագետները։ Բուն միջոցառման վերջին օրը ձեռներեցները կներկայացնեն իրենց սթարթափ գաղափարները ժյուրիին և կարժանան մրցանակները։ Լավագույն մինչև 10 բիզնես ծրագրերը կֆինանսավորվեն մինչև 15 մլն դրամի չափով և Հայաստանում կսկսեն իրենց գործունեությունը։ Նախնական մասնակիցների շրջանակը ընտրվել է ստարտափ մակարդակը, քանի որ այդ մակարդակում շատ ավելի հեշտ է բիզնեսների ռելոկացիան (տեղափոխումը)։ Հետագա տարիներին անցկացվելիք «Ներուժ» ծրագրում կանխատեսվում է ներգրավել նաև գործող և կայացած բիզնեսները։

Ֆինանսավորումն իրականացվելու է ՀՀ պետական բյուջեից և ՀՀ օրենքով չարգելված այլ աղբյուրներից, մասնավորապես մի շարք դոնոր կազմակերպությունների աջակցությամբ:

Հայտարարված մրցույթի արդյունքում հաղթող ճանաչված 10 «Startup» ընկերություններ կտեղափոխվեն Հայաստան, որը կխթանի հայրենադարձությանը,ներուժի ներգրավմանը Հայաստանի տնտեսությունում և կնպաստի զբաղվածության խնդիրների լուծմանը, ինչպես նաև հայազգի երիտասարդ ձեռներեցների համար հարթակների և հնարավորությունների ստեղծում՝ Հայաստանում բիզնեսով զբաղվելու համար:

|  |
| --- |
| **ԺԱՄԱՆԱԿԱՑՈՒՅՑ**  |
| **«Հայկական վիրտուալ կամուրջ» 2020 թվականի ծրագրի իրականացման**  |
| հ/հ/ | ԾԱԽՍԵՐԻ ԱՆՎԱՆՈՒՄՆԵՐԸ | 2020թվական |
| **1** | **«Հայկական վիրտուալ կամուրջ»,**  | **Հունվար**  | **Փետրվար** | **Մարտ** | **Ապրիլ** | **Մայիս** | **Հունիս** | **Հուլիս** | **Օգոստոս** | **Սեպտեմբեր** | **Հոկտեմբեր** | **Նոյեմբեր** | **Դեկտեմբեր** |
| ***1.1*** | ***ԱՄՆ, Կալիֆորնիա նահանգի Սիլիկոնյան հովտում տարածքի վարձակալություն*** |  |  |  |  |  |  |  |  |  |   |   |   |
| 1.1.1 | Տեխնոլոգիական մասնագիտացմամբ համալսարաններում հայկական անկյունի տարեկան անդամավճար |   |   |   |   |   |   |   |   |   |   |   |   |
| 1.1.2 | Ձեռներեցության դասընթացների մասնակցություն /անձ/ |   |   |   |   |   |   |   |   |   |   |   |   |
| 1.1.3 | Աքսելերացիոն ծրագիր |   |   |   |   |   |   |   |   |   |   |   |   |
| 1.1.4 | Ծրագրի շահառուների ճանապարհածախս |   |   |   |   |   |   |   |   |   |   |   |   |
| 1.1.5 | Տեխնիկական վերազինում և սպասարկում |   |   |   |   |   |   |   |   |   |   |   |   |
| 1.1.6 | Պահպանման ծախսեր |   |   |   |   |   |   |   |   |   |   |   |   |
| 1.1.7 | Ապահովագրություն (travel Insurance) |   |   |   |   |   |   |   |   |   |   |   |   |
| 1.2 | ***Ծրագրի երկրորդ բաղադրիչ` «Հայկական վիրտուալ կամուրջ» ծրագրի հայկական հաբի ստեղծում*** |  |  |  |  |  |  |  |  |  |   |   |   |
| 1.2.1 | Միջազգային աքսելերացիոն ծրագրի իրականացում, դասասենյակների ընթացիկ նորոգում, կահույք, կահավորանք |   |   |   |   |   |   |   |   |   |   |   |   |
| 12.1.2 | Մասնակիցների կեցության ծախսերի ապահովում, անձ |   |   |   |   |   |   |   |   |   |   |   |   |
| 1.2.3 | ՆերՈՒԺ» սփյուռքահայ երիտասարդների «startup» ծրագիր |   |   |   |   |   |   |   |   |   |   |   |   |